Ibrahima Konaté

Ibrahima Konaté (1999-yil 25-mayda tugʻilgan) — fransuz professional futbolchisi, Premer-liganing „ Liverpul“ klubi va Fransiya terma jamoasida markaziy himoyachi sifatida oʻynaydi. Juda erta katta futbolga qoʻshilgan boʻlsa ham iqtedorli futbolchi hisoblanadi.

Sosho jamoasi bilan futbolni boshlangan Konate 2017-yilda RB Leyptsigga oʻtdi. Klub bilan toʻrt yillik ishlagandan soʻng, „Liverpul“ uni 2021-yilda 36 million funt sterling evaziga sotib oldi.

Shaxsiy hayoti 
Konate Parijda tugʻilgan. U Parijning 11-okrugidagi kengash mulkida oʻsgan va Malidan kelgan muhojirlar oilasida tugʻilgan. U musulmon dinidadir. Futboldan tashqari, Konate anime va manga muxlisi boʻlib, Titanga hujumni oʻzining sevimli seriali deb hisoblaydi.

Jamoalardagi faoliyati

Erta mashxurlik 
Konate Parijning 11- okrugida oʻsgan va oʻsmirlik davrida Parij FK yoshlar jamoalarida oʻynagan. 14 yoshida u Soshoga joʻnab ketdi va 15 yoshida ularning internat akademiyasiga kirdi. U himoyaga oʻtishdan oldin oʻz faoliyatini hujumchi sifatida boshlagan. Ammo uning gavdasi va bosh bilan oʻynash texnikasi himoyachilardek edi.

Socho klubi 
Konate 2017-yilning 7-fevralida 16 yoshida " Oser "ga qarshi Liga 2da " Sosho „ safida professional debyut qilgan.

RB Leyptsig klubi 
Muvaffaqiyatli debyut mavsumidan soʻng, yarim mavsumda 12 oʻyin va 1 gol urgan Konate 2017-yilning 12-iyunida Bundesligada RB Leyptsigga bepul transfer orqali besh yillik shartnoma asosida qoʻshildi.

Liverpul klubi 
2021-yilning 28-mayida “Liverpul" „ RB Leyptsig“ bilan Konateni 1-iyulda sotib olish bo‘yicha kelishuvga erishganini eʼlon qildi. Klub aprel oyida futbolchi bilan shaxsiy shartlarni kelishib olgan  va 2021-yilning may oyida uning tovon puli taxminan 36 million funt sterlingni tashkil qilgan. 18-sentyabr kuni Konate Premer-ligada Virjil van Deyk bilan birga debyut qildi va " Kristal Pelas "ga qarshi oʻyinda (3:0) oʻz darvozasi daxlsizligini saqlab qoldi. U mavsumning ikkinchi boshlanishini Virjil van Deyk bilan birga mavsumning birinchi shimoliy-gʻarbiy derbisida boshladi, unda „Liverpul“ „Manchester Yunayted“ni 5:0 hisobida magʻlub etdi. Bu 1895-yildan beri „Liverpul“ning „Yunayted“ga etkazilgan eng ogʻir magʻlubiyati va „Yunayted“ 1955-yildan beri gol ura olmagan eng ogʻir magʻlubiyatdir. Konate Krishtianu Ronaldu va Bruno Fernandes kabi yulduz futbolchilar bilan qanday muomala qilgani „Manchester Yunayted“ga qarshi oʻyinda namoyon boʻldi.

2022-yilning 5-aprelida Konate „Liverpul“ safidagi ilk golini UEFA Chempionlar Ligasi chorak final o‘yinida „Benfika“ jamoasiga qarshi safarda 3:1 hisobida g‘alaba qozongan o‘yinda urdi.

Xalqaro oʻyinlar 
Konate jarohati tufayli Rafael Varan oʻrniga UEFA Millatlar Ligasi uchun 2022-yilning 4-iyunida kattalar jamoasiga birinchi chaqiruv oldi. U avval Fransiya yoshlar terma jamoasida o‘ynagan.

Oʻyin uslubi 

Konate oʻzining pozitsion oʻyini, kurashi, tezligi va kuchi tufayli Virjil van Deyk bilan solishtirildi. Gvido Schafer shunday dedi: „U baland boʻyli, tezkor, texnikasi yaxshi va u Virjil van Deykga oʻxshaydi. U ajoyib sportchi, u yaxshi tezlikka ega va ahmoqona kurashlar yoʻq — u aqlli oʻyinchi“.

Faoliyat statistikasi

Klub

Xalqaro

Mukofatlar 
RB Leyptsig

 DFB-Pokal 2-oʻrinchisi: 2018-19, 2020-21,

Liverpul

 UEFA Chempionlar Ligasi 2-oʻrinchisi: 2021-22,
 Angliya kubogi: 2021-22,
 EFL kubogi: 2021-22.

Manbalar

Havolalar 

 Liverpul FC veb-saytidagi profil

Fransiya futbolchilari
Yashayotgan insonlar
1999-yilda tugʻilganlar